Pyhä Henki, laita tämä kokous kunnolla sekaisin.
Graham Cooke: Haaste hyvyyteen Loistavan ajattelun taito
Puhun Sinulle kallisarvoisesta asiasta, joten tarvitsen apuasi.
Jälleen kerran haluan sanoa, miten paljon rakastan Sinua, -
miten tärkeä olet elämässäni.
Kiitos kaikesta, minkä olet julistanut Jeesuksesta.
Olen aivan ihmeissäni siitä, miten paljon Häntä palvot.
Kuinka sitoutunut olet tekemään Hänet tunnetuksi.
Hämmästytät minua - anteliaisuutesi hämmästyttää minua.
Olet jännittävin tuntemani persoona.
Olet kiihkein tuntemani persoona.
Olet innostunein koko elämäni aikana kohtaamani persoona.
Olet ihme ja merkki ihan itsessäsi.
Rakastamme Sinua ja haluamme liittyä Sinuun yhä enemmän.
Tule ja tee sitä, missä olet niin ilmiömäisen loistava.
Kosketa, innoita ja stimuloi meitä.
Liiku sydämessämme, anna meille jano Jeesuksen tahdon toteuttamiseen.
Hänen tähtensä, aamen.
Tänään haluan puhua Jumalan hyvyydestä.
Jumalan ja Mooseksen välinen suhde -
antoi meille alun perin ilmestyksen, -
että hyvyys ja kirkkaus on sidottu yhteen Jumalan sydämessä.
2. Moos. 33 ...
Valmistautukaa! Avaan Raamatun.
Tiedätte varmasti tilanteet, joissa Jumala on siirtämässä tilaan, -
jossa voitte pyytää Häneltä sitä, mitä Hän eniten haluaa antaa teille.
Onko kellään ollut tätä kokemusta Jumalan kanssa?
Tiedät Hänen tanssittavan sinua pitkin huonetta, -
kunnes saa sinut nurkkaan, jossa vikiset: "Näytä minulle kirkkautesi!"
Hänelle ei ole väliä, miten sen sanot, kunhan sanot sen.
Ei väliä vaikka kuulostaisit P. V. Hermanilta steroideineen.
Jumala siis saa Moosekseen paikkaan, jossa hän sanoo:
2. Moos. 33:18.
Mooses sanoi: "Anna minun nähdä sinun kirkkautesi."
Hän vastasi: "Minä annan kaiken ihanuuteni käydä sinun ohitsesi."
Siinä menee mittava määrä hyvyyttä.
Voin kuvitella Mooseksen viipyneen siellä hyvän tovin.
"Ja huudan nimen 'Herra' sinun edessäsi."
"Ja minä olen armollinen sille, jolle olen armollinen, -
armahdan, ketä armahdan." Herra sanoi: "Et voi nähdä kasvojani -
sillä ei kukaan, joka näkee minut, jää eloon."
Tähän ei liity mitään uhkausta.
Mutta Jumalan kasvot ja Hänen läsnäolonsa on sokaisevan kirkas.
Ihminen palaisi poroksi Jumalan edessä luonnollisessa tilassaan.
Kun Jeesus palaa, ne jotka nousevat Häntä vastaan, muutetaan.
Muuten he saapuisivat taivaaseen rapeiksi palaneina.
Se olisi todellinen polttouhri!
Kukaan ihminen ei voi nähdä kasvojani ja jäädä eloon.
Herra sanoi: "Tässä on paikka minun lähelläni, astu tuohon kalliolle.
Kun kirkkauteni kulkee ohitse, asetan sinut kallion rotkoon -
ja peitän sinut kädelläni, kunnes olen kulkenut ohi."
Miksi se on tarpeen?
Koska Jumalan hyvyys on niin sokaisevan uskomatonta, -
että Mooses nousisi ilmaan kirjaimellisesti savutuprahduksena.
Hän palaisi poroksi.
Jumala sanoo, että Hänen hyvyytensä on niin valtava, -
että Hän joutuu suojaamaan Mooseksen tämän tilassa.
Ja minä kun luulin, että tuo oli hyvä juttu ...
"Kun minä siirrän käteni pois, näet sinä selkäpuoleni -
mutta kasvojani ei voi kukaan katsoa."
Mooses siis kohtaa niin voimallisen hyvyyden, -
se sai hänen kasvonsa loistamaan niin kirkkaasti, -
että muiden edessä hän joutui peittämään kasvonsa.
Tämä on Vanhaa testamenttia.
Tämä tapahtui vierailukulttuurin aikana.
Noin uskomattomat kohtaamiset melkein jo lähentelevät tarua.
Tämä on se juttu minulle evankeliumissa.
Se on niin uskomattoman hyvä uutinen, niin ällistyttävä, -
niin hämmästyttävä, käsittämättömän ihana, että se lähentelee satua.
Meillä on pessimistinen sanonta tässä maailmassa, -
että jos joku on liian hyvää ollakseen totta, se on huijausta.
Valtakunnassa taas, jos se ei ole liian hyvää ollakseen totta -
kyse ei ole Jumalasta.
Evankeliumi on niin kirkas, niin loistava, uskomaton, niin mahtava.
Kun siitä saa kiinni, se voi viedä Jumalan maailmaan.
Sinne astumiseksi tarvitaan jo mielikuvitusta.
Sitä ei voi edes ajatella loogisesti.
Tulee piste, jossa hengellisyyden on mentävä älyn tuolle puolen.
Tuollaiseen ajattelutapaan pääsee ainoastaan viisauden kautta.
Ilmestyksen kautta, kohtaamisen kautta.
Mielikuvituksen kautta Jumalassa.
Jumala antoi mielikuvituksen ja puhuu unissa ja näyissä siksi, -
että nuo asiat eivät perustu minkään näköiseen logiikkaan.
Sellainen ajatusmaailma on logiikan yläpuolella.
Luen 2. Moos. 34:29.
Mooses laskeutui Siinain vuorelta kädessään kaksi laintaulua.
Hän ei tiennyt kasvojensa loistavan puhuttuaan Herran kanssa.
Kun Aaron ja israelilaiset näkivät Mooseksen kasvojen säteilevän, -
he pelkäsivät lähestyä häntä.
Mooses huusi heitä, ja Aaron ja kansan päämiehet palasivat -
ja Mooses puhui heille.
Sitten kaikki israelilaiset lähestyivät häntä, -
ja Mooses käski heidän noudattaa kaikkea, mitä Herra oli puhunut.
Kun Mooses lakkasi puhumasta, pani hän peitteen kasvoillensa.
Kun Mooses meni Herran eteen, hän poisti peitteen kunnes tuli ulos.
Tultuaan ulos hän puhui israelilaisille, -
mitä hänen oli käsketty puhua.
Israelilaiset näkivät joka kerta Mooseksen kasvojen ihon säteilevän.
Mooses veti peitteen kasvoilleen, kunnes meni Herran eteen uudelleen.
On mielenkiintoista, kuinka koko asia kääntyy ympäri.
Me hakeudumme piilopaikkaan Jumalan kanssa.
Jumala toimii sekä piilopaikassa että ilmestyen.
Ilmestyessään Jumala tulee sinun maailmaasi.
Hän ilmestyy vaikuttavalla tavalla, joka muuttaa sinut.
Piilopaikassa Hän taas vetää sinut omaan maailmaansa.
On kiintoisaa, että Mooses joutui peittämään kasvonsa julkisesti.
Jumalan kanssa hän saattoi olla paljastetuin kasvoin yksityisesti.
Tilanne kääntyi täysin ympäri.
Jumalan kirkkaus ja hyvyys olivat niin voimakkaat, -
että Mooses täytyi suojata maallisessa tilassaan sen voimalta.
Suojan antoi Jumalan käsi.
Pelkästään tämä ajatus resonoi niin syvästi hengessäni, -
että meillä on kuulkaa vielä matkaa edessämme.
Mutta suunta on todella hyvä.
Jos aiot kuolla, järjestä itsesi hyvyyden polttamaksi.
Jumalan kirkkaus lepää Hänen loppumattomassa hyvyydessään.
Hänen kirkkautensa ja hyvyytensä tulee täyttää niin maa kuin taivas.
Näinä aikoina etsimme perustetta olla Valtakunnassa.
Se on elämäntapa, joka määritellään: Myös maanpäällä kuten taivaassa.
Haluamme maanpäälle saman todellisuuden, josta taivas nauttii.
Koska sen Jeesus tuli antamaan meille.
Hän tuli antamaan väläyksen siitä, millainen valtakunta oikein on.
Hän tuli antamaan maistiaiset: "Suurempia kuin nämä te teette."
Jumalan palo hyvyyteen on niin vahva että se muuttaa sen, jota se koskee.
Kohtaamisistaan Jumalan kanssa -
Daavid tiesi, että Jumalan hyvyys seuraisi häntä -
kaikkina hänen elinpäivinään.
Hän kirjoitti siitä päiväkirjaansa, Psalmeihin, kuten tässä Ps. 23:6.
Hän tiesi, että hyvyys on epätoivon vastalääke.
Psalmi 27:13: Olisin vaipunut epätoivoon, -
ellen olisi uskonut näkeväni Herran hyvyyden elävien maassa.
Mitä jos kaikki tunteesi nousisivatkin hyvyydestä käsin?
Ulkoiset asiat ja vastustus eivät siis haavoittaisi meitä.
Sen sijaan ottaisimme ohjeet ainoastaan yhdestä paikasta.
Kaikki tunteeni nousisivat ainoastaan hyvyydestä, -
koska Jumalan hyvyys voittaa kaiken kielteisen, epätoivoa aiheuttavan.
Room. 2:4 sanoo, että Jumalan hyvyys vetää ihmiset parannukseen.
Hyvyys kykenee muuttamaan meidän jokaisen ajattelutavan.
Ajattelemaan eri tavoin, elämään toisin, etsimään toista tapaa, -
tutkimaan toista hengellisyyden ulottuvuutta, hyvyyttä.
Hyvyyttä, joka voimaannuttaa meidät.
Jokainen, jota Jumalan hyvyys koskettaa, -
kohtaa Hänet syvemmällä tavalla.
Miltä sinusta tuntuisi kohdata tämä käsittämätön Jumalan hyvyys -
sellaisella tasolla, joka tyystin muuttaa persoonallisuutesi?
Koko persoonallisuutesi muuttuisi -
ja olisi vapaa nousemaan Jumalan lupausten tasolle.
Koska olet tullut pisteeseen, jossa elämääsi hallitsee yksi asia:
Jumalan hyvyys.
Ps. 31:9 sanoo, että Jumala on varannut hyvyyden -
jokaiselle rakkaalle lapselleen, joka kunnioittaa Häntä.
Teillä taitaa olla kohennuksia luvassa.
Taivaassa on varastohuone täynnä hyvyyttä, jossa on sinun nimesi.
Jos aiot uskoa Jumalalta jotain, usko jotain suunnatonta.
Usko jotain tavallisuudesta poikkeavaa.
Älä usko mitään tavanomaista.
Usko johonkin ylenpalttiseen.
Johonkin runsaskätiseen, johonkin valtavaan.
Sinulle yksilönä, perheellesi ja perhekunnallesi on tärkeää, -
että tajuat, että nimellesi on varattu valtava hyvyyden talletus.
On tajuttava, että hyvyys ei rajoitu vain yksittäisiin hyviin tekoihin.
Meidän tulee nähdä se elämäntapana, johon liittyy odotus.
Se on osa suhteeseemme liittyvää kokemusta.
Enää Jumalan hyvyys ei ole pelkkä sormenpään hipaisu.
Sinussa elää odotus, että kohtasitpa kenet tahansa -
hyvyys seuraa sinua.
Hyvyys ja armo seuraavat sinua, ja ne ovat hyviä.
Näitä et voi karistaa kannoiltasi, ne ovat kuin vainukoiria.
Jumala jahtaa sinua tälläkin hetkellä.
Hän sulkee kaikki pakotiesi ja jahtaa sinua tarkoituksenaan -
osoittaa, että voit kohdata ja kokea Hänen hyvyytensä.
Nuo kokemukset ovat täysin elämää muuttavia ja vastustamattomia.
Eikä se koske vain sinua.
Jumalan hyvyys murtaa myös jokaisen kohtaamasi ihmisen.
Hyvyys saa aikaan läpimurtoja mutta on myös jatkuva elämäntapa.
Ap. t. 10:38 sanoo Jeesuksen kulkeneen tekemässä hyvää -
ja parantamassa kaikkia paholaisen sitomia.
Jumalan hyvyyden voima oli niin legendaarinen kansaansa kohtaan, -
että ympäröivät kansat palvoivat Häntä ja kunnioittivat sitä voimaa.
Ja vihollinen vapisi sen edessä.
He tiesivät, etteivät voi voittaa Jumalan hyvyyttä Israelia kohtaan.
He tiesivät Israelin olevan Jumalan suosiossa, eikä sitä voi voittaa.
Jumalan hyvyys heidän puolellaan teki heistä voittamattomia.
Kansakunnat vapisivat.
Ap. t. sanoo ihmisten kääntäneen maailman ympäri Herran hyvyydellä.
Oi tulisivatpa tännekin!
Kukaan ei suhtautunut neutraalisti alkuseurakunnan opetuslapsiin.
Kukaan ei ollut neutraali - pyh, pelkkä joukko uskovia.
Nämä kaverit ravistelivat ympäristöään Jumalan hyvyydellä.
Eikä kukaan ollut turvassa.
Hyvyys on ollut aina läsnä kaikessa, mitä Jumala tekee meissä.
Se on yksi Hengen hedelmistä sekä valkeuden hedelmä elämässämme.
Ef. 5:9: Hyvyys on valkeuden hedelmä.
Jumala haluaa sinun elävän niin valtavassa hyvyydessä, -
että se muuttaa jokaisen, joka tulee yhteyteen kanssasi.
Hyvyys saa aikaan Kristuksen säteilyn, joka vaikuttaa ihmisiin.
Niinpä hyvyys on jokaisen opetuslapsen tuntomerkki.
Se, mitä teet Jumalan hyvyydessä, on ihmeellistä.
Kukaan ei ole siltä turvassa, eivät edes vihollisesi.
Sana sanoo hyvän miehen paljastavan hyvyytensä aarteen maailmalle.
Matt. 12:35.
Hän vaeltaa Jumalan luonnon arvon mukaan, -
koska hyvyys miellyttää Jumalaa. Kol. 1:10.
Vain sitoutuessamme hyvyyteen -
saamme lisäannoksen tietoa sekä lisäkokemusta Jumalasta itsestään.
Pyhän Hengen päämäärä on saada sinut sitoutumaan hyvyyteen.
Ei pelkkänä ajatuksena, ei käsitteenä, vaan elämäntapana.
Kaikkea sinussa hallitsee Jumalan hyvyys.
Mikään ei toimi sinua vastaan, koska hyvyys vuotaa ulos sinusta.
Se vuotaa ulos ihohuokosistasi.
Eivät edes vihollisesi, eivätkä varsinkaan he, ole turvassa.
Kun elät Jumalan hyvyydessä, et edes tunnista vihollisia.
Kansas Cityssä luokseni tuli kaveri, joka sanoi:
"Haluan sinun tietävän, että vihaan kaikkea, mitä edustat."
Olet harhaoppinen, luopio ja väärä opettaja."
"Vihaan kaikkea, mitä edustat."
"Vastustan sinua. Olen vihollisesi."
Sanoin: "Kaveri hei, luota minuun tässä asiassa."
Hän sanoi: "Olen ihan vakavissani. Vihaan kaikkea, mitä edustat."
"Olen vihollisesi." Sanoin: "Et ole." Hän sanoi: "Olenpas."
Sanoin: "Hei heppu, et ole."
Hän alkoi hermostua ja polkea jalkaa ja sanoi: "Kyllä olen."
Sanoin: "Et voi olla." Hän kysyi, miksi. Sanoin, että on tiistai!
Ei vihollisia oteta tiistaina! Mikä ihmeen pelikaani sinä oikein olet?
Hän meni aivan punaiseksi ja sanoi: "Tulen takaisin huomenna."
Sanoin: "Se sopii, olen erikoistunut keskiviikkoihin."
Jos joku haluaa olla viholliseni, palatkoon seuraavana päivänä -
ja rukoilen hänen puolestaan.
"Et kyllä laske käsiäsi minun päälleni."
Sanoin, ettei minun tarvitse.
Voin rukoilla puolestasi muuallakin, ja tulos on sama.
Mutta juttu on niin, etten ole vihollisia hankkimassa.
Kiitos tarjouksesta kuitenkin, arvostan sitä.
Et voi olla viholliseni, ellen pidä sinua sellaisena.
Enkä pidä. En ole sillä päällä, eikä minulla ole aikaa siihen.
Mieluummin voisin juoda kupin kahvia kanssasi.
Mutta ehdottomasti en ota sinua vihollisekseni.
Rukoilen kyllä puolestasi sinulle Jumalan hyvyyttä.
Hän vain katsoi minua, puisti päätään ja käveli pois.
Mutta minulla on sellainen tunne, että vielä minä hänet näen.
Hyvyyttä ja kirkkautta ei voi koskaan erottaa toisistaan.
Sana sanoo kaikkien langenneen ja olevan Jumalan kirkkautta vailla.
Tarkoittaako se sitä, että jossain vaiheessa lakkaamme olemasta hyviä?
Lakkaamme olemasta todella hyviä ja pitämästä hyvyyttä elämäntapana.
Jossain vaiheessa päästämme irti jostain todella kauniista.
Päästämme irti hyvyydestä.
Jäämme kirkkautta vaille, kun lakkaamme harjoittamasta hyvyyttä.
Hyvyys on elintärkeää vastustuksen ja sodankäynnin aikana.
Meidän tulee rakastaa vihollisiamme ja tehdä hyvää heille.
Luen jotain muuta ... Raamatusta.
Luuk. 6:27.
Teille jotka kuulette, sanon: rakastakaa vihollisianne -
ja tehkää hyvää niille, jotka teitä vihaavat.
Siunatkaa niitä, jotka teitä kiroavat, -
rukoilkaa niiden edestä, jotka teitä kaltoin kohtelevat.
Jos joku lyö sinua poskelle, tarjoa hänelle toinenkin, -
ja jos joku ottaa sinulta takin, älä kiellä häneltä paitaasikaan.
Anna jokaiselle, joka sinulta anoo, -
äläkä vaadi takaisin siltä, joka sinun omaasi ottaa.
Niin kuin tahdotte ihmisten teille tekevän, niin tehkää tekin heille.
Jos rakastatte niitä, jotka teitä rakastavat, -
mitä kiitosta siitä teille tulee? Niinhän syntisetkin tekevät.
Jos teette hyvää niille, jotka tekevät hyvää teille, -
mitä kiitosta siitä teille tulee? Niinhän syntisetkin tekevät.
Jos lainaatte niille, joilta toivotte saavanne takaisin, -
mitä kiitosta siitä teille tulee?
Syntisetkin lainaavat syntisille saadakseen saman verran takaisin.
Vaan rakastakaa vihollisianne ja tehkää hyvää -
ja lainatkaa toivomatta saavanne mitään takaisin.
Niin palkkanne on oleva suuri ja tulette Korkeimman lapsiksi, -
sillä hän itse on hyvä kiittämättömille ja pahoille.
Puhe hyvyyden tasosta tässä ylittää kaikki rajat.
Näin syvän tason hyvyydessä ei ole väliä, mitä ihmiset tekevät.
Hyvyys on elämäntapa.
Elämää näin valtavassa hyvyydessä -
on pelottava pitää itsestäänselvyytenä.
Ei ole pelkoa olla hyväksikäytetty, tai että omaisuus käytetään väärin.
Mikään noista asioista ei huoleta.
Sinua ei huoleta vähääkään, mitä antamallasi hyvyydellä tehdään.
Kaikki mitä haluat, on tehdä hyvää.
En anna hyvää näille antamatta myös noille.
"Nämä vain tuhlaavat sen, ja nuo käyttävät sen väärin." Ei väliä.
Tämä kuuluu hyvyyteen.
Emme voi olla vastuussa siitä.
Meillä ei ole sen suhteen sananvaltaa.
Kun annamme hyvyyttä, emme pelaa palveluksilla.
Hyvyyttä ei anneta palkintona.
Saamme antaa sitä siksi, että sellainen on Jumalan luonto.
Emme saa antaa sitä joillain ehdoilla.
Teen tämän, jos sinä teet tuon.
Tuhlasit viimekertaisen annin, joten enempää ei tipu.
Emme voi edellyttää ehtojen täyttämistä.
Emme pelaa palveluksilla - olemme ainoastaan hyviä.
Missään elämän olosuhteissa emme lakkaa tekemästä hyvää.
Hyvyydessä on valtava voima niin antajalle kuin vastaanottajallekin.
Aikoinaan kotikaupungissani Southamptonissa -
oli seurakunnan johtaja, joka puhui profeetallisuutta vastaan -
ja erityisesti minua vastaan.
Vuosien varrella hän saarnasi ehkä enemmän minusta kuin Jeesuksesta.
Viesti oli: "Älä mene lähellekään häntä."
"Jos näet hänet kadulla, vaihda toiselle puolelle katua."
"Älä katso häntä silmiin." "Älä puhu hänelle."
Kaikesta päätellen olin paholaisen pikkuserkun pikkuserkku.
Kaikki oli kokonaan suunnattu minua vastaan.
Pidin opetusta profeetallisuudesta, ja se teki minusta lainsuojattoman.
Välistä se oli aika mielenkiintoista.
Tuo seurakunta oli itsenäinen, ja sen jäsenmäärä alkoi vähetä.
Muistan, että eräät sen aikaiset ystäväni tulivat ja sanoivat:
"Siellä jäsenmäärä putoaa, talous horjuu ja Jumala rankaisee häntä."
He olivat iloisia siitä.
Sanoin: "Hei, tuo ei ole oikein, emme voi ajatella tuolla lailla."
Me haluamme tämän pastorin menestyvän.
Hän on veli, vaikkei käyttäydykään veljen tavoin.
Se ei kuulu meille, vaan on hänen ja Herran välinen asia.
En aio arvostella häntä.
Enkä halua teidän iloitsevan hänen epäonnistumisestaan.
Kävimme siitä mielenkiintoisia keskusteluja.
Seurakunnan tulot laskivat, ja pastorin toimeentulo heikkeni.
Herra herätti minut klo 2 aamuyöllä ja sanoi: "Mene pankkiautomaatille."
Kysyin, miksi ihmeessä? Puuttuuko Sinulta käteistä?
Hän sanoi: "Ei, Minulta ei puutu, mutta tältä kaverilta puuttuu."
Nousin puoli kolmelta aamulla ja menin pankkiautomaatille.
Nostin pari tuhatta puntaa.
Ajoin pastorin kotiin ja pistin rahat kirjekuoreen.
Englannissa postiluukku on etuovessa.
Siitä saa kirjeen suoraan sisään taloon.
Olen siinä kyyryssä hänen puutarhatiellään kolmelta aamulla.
Kyykistelen ja rukoilen Jumalaa pitämään poliisit poissa.
Koska he eivät ikinä uskoisi selitystäni.
Herra käski laittaa kirjeen sisään luukusta ilman nimeäni.
Hän käski siunaamaan talon, joten lausun siunauksia postiluukusta.
Ja tuikkaan rahat sisään sinne.
Pari, kolme kertaa kuussa Herra antoi minulle rahasumman, -
jonka kävin nostamassa ja vein tälle kaverille.
Hän alkaa heilutella pankkikuitteja ilmassa ja sanoa:
"Katsokaa, Herra siunaa työtäni. Olen oikeassa!"
Tämä oli kerrassaan hilpeää.
Kyllä minä nauroin, oli se niin hauskaa.
Pastori nostaa ilmaan huolenpidon merkkinä oikeassa olostaan.
Oli se tosi hoopoa.
Minua ei haitannut hänen väärinkäsityksensä.
Tiesin, että lopulta hän tajuaa asian Jumalan hyvyyden vuoksi.
Minulle kiehtovinta oli se, että koko tuo hyvyyden teko -
säästi minut paljolta syyttelyltä, suuttumukselta ja muulta.
Kaikelta siltä, mihin ei todella halua sekaantua.
Joskus meidän oma reaktiomme tuollaiseen uuvuttaa meidät.
Jos liität kielteisen kielteiseen, siitä ei mitään hyvää seuraa.
Sitten minulle avautui tilaisuus hänen kanssaan.
Hänen tyttärensä joutui auto-onnettomuuteen.
Hänellä itsellään oli niin huono maine kaupungissa, -
että ihmiset sanoivat onnettomuuden olevan Jumalan rangaistus hänelle.
Tiedetään - joskus ihmiset ajattelevat tosi omituisesti.
Että Jumala alentuisi sellaiseen ...
Nyt puhutaan 14-vuotiaasta tytöstä. Että Jumala alentuisi -
vammauttamaan 14-vuotiaan tytön opettaakseen tyhmälle isälle läksyn.
Voiko joku pitää Jumalaa tuollaisena?
Aika pöhkö pitää olla.
Ihmiset sanoivat sen olevan merkki Jumalalta.
Sain selville, missä sairaalassa tyttö oli ja menin sinne.
Astuin huoneeseen, jossa isä istui tyttärensä vuoteen vierellä.
Hän katsoi minua ja kysyi: "Mitä sinä täällä teet?"
Sanoin tulleeni rukoilemaan hänen tyttärensä puolesta.
"En halua jonkun sinun kaltaisesi rukoilevan tyttäreni puolesta."
Katsoin ympärilleni ja sanoin: "Eipä näy vapaaehtoisia."
"Sinä, minä ja Jeesus, missä me kolme olemme yhdessä ..."
Hän sanoi: "En luota sinuun." Sanoin: "Mutta minä luotan sinuun."
Yksi asia, johon luotan, on se, ettet oikeasti ole niin tyhmä.
Et riskeeraisi tyttäresi terveyttä -
oletetun vihollisuutesi vuoksi kanssani.
Hän sanoi, ettei siinä ole mitään oletettua.
Sanoin: "Hei, rukoilemme tuota pikaa, piditpä siitä tai et."
Hän sanoi, ettei halua rukoilla kanssani. Sanoin rukoilevani ulkona.
Mutta tätä rukoilen, jos sinua kiinnostaa tietää.
Seisoin käytävässä ja vain rukoilin.
Ovi aukesi, hän tuli ja sanoi: "En osaa rukoilla hänen puolestaan."
Sanoin, että tiedän kyllä.
Tehdään se yhdessä.
Niinpä rukoilimme.
Tytär oli koomassa.
Hei, mutta Jumala on hyvä!
Hyvin pian hän ei ollut koomassa.
Nämä ovat niitä hetkiä hyvyydessä, -
jotka tekevät sen kaiken sen arvoiseksi.
Rukoilimme ahdingossa olevan tytön puolesta, ja Jumala kuuli huutomme.
Ja vapautti hänet ja muutti vihollisen ystäväksi.
Ei sydänystäväksi ... mutta ystäväksi.
Ei tämä ole mikään Hollywood, ei meistä tullut sydänystäviä.
Mutta puhumme toisillemme ja voin soittaa ja kysyä, miten menee.
Yhtenä päivänä pyysin häntä kertomaan jotain.
Mitä käytät saarnojesi aiheena, kun et enää voi vihata minua?
Hän nauroi ja sanoi: "Puhun nykyään ihan vaan Jeesuksesta."
Ihmisten kanssa syntyy tilanteita. Ja tarvitaan vain yksi hetki.
Tarvitaan vain yksi hetki ihmisen kanssa.
Seurakunta odottaa Hengessä tuota hetkeä.
Se mitä muut tekevät sinulle, ei määrittele, kuka sinä olet.
Sinut määrittelee vain se, kuka Jumala on sinulle.
Kukaan ei voi suututtaa sinua.
Et voi sanoa, että tuo teki sitä ja siksi hän sai minut suuttumaan.
Ei sinua kukaan voi suututtaa. Suuttuminen on oma valintasi.
Itse valitsit sen, ei sinua kukaan siihen pakottanut.
Olisit voinut valita armon ja laupeuden ja hyvyyden.
Mutta ei! Sinun piti valita suuttumus. Mitä se sellainen on?
Ei sinua kukaan pakottanut suuttumaan.
Ehkä joku teki jotain, mikä sai kiukun nousemaan sisälläsi.
Ei kukaan laittanut kiukkua sinuun. Ehkä se oli siellä jo olemassa.
Joskus joku paljastaa meistä sen, mikä jo on olemassa meissä.
Juuri ne ihmiset, jotka hyppivät silmillesi ja käräyttävät pinnasi.
Se tyyppi, joka saa minut todella puremaan hampaani yhteen.
No lopeta se, koska hammaslääkäri tulee kalliiksi!
Hän saa minut tekemään tätä. Ei saa. Se on sinussa jo valmiiksi.
Itse valitset sen. Lakkaa valitsemasta niin ja usko.
Etsi joku muu idiootti, joka nappaa sen ja käyttää sitä.
Mutta sinun on syytä lakata olemasta tuo idiootti.
Puhun tässä nyt ihan itselleni. Toivottavasti tajuatte sen.
Todelliset opetuslapset palavat halusta näyttää, mikä on hyvää.
He ripustautuvat kiinni siihen, mikä on hyvää.
He ovat omistautuneita hyvyydelle.
Heille se on ainoa Jumalan luontoa edustava elämäntapa.
Kristuksen tähden, meidän tulee olla ylitsevuotavia hyvyydessä.
Täyttykää sillä. Antakaa sitä eteenpäin aina kun voitte.
Kun annat hyvyyttä eteenpäin, se suojaa sinua antaessasi sitä.
Sinun ei tarvitse ottaa kantaaksesi kaikkea negatiivista, -
johon muiden ihmisten teot sinua ajavat.
Voit torjua sen hyvyydellä.
Voit oppia ilmentämään Hänen palavaa anteliaisuuttaan.
Olemaan runsaskätinen, tuhlaileva, ylenpalttinen Hänen hyvyydessään.
On todellinen etuoikeus antaa asiat Jumalan käsiin.
Asettaa resurssit ja lahjat Jumalan käsiin.
Minusta on ihana antaa laveasti. Ja panna rahaa Jumalan käsiin.
Pidän antamisesta, pidän Jumalan luonnosta ja avokätisyydestä.
Rakastan Hänen tapaansa ajatella meistä.
Ja pidän kenestä tahansa, joka opettelee Kristuksen kaltaisuutta -
ja tekemään näitä asioita.
Kaikki Jumalan attribuutit, rakkaus, lempeys, laupeus, kärsivällisyys -
ovat tekoja, joiden juuret ovat Hänen hyvyydessään meitä kohtaan.
Hengessä vaeltaminen on hyvien tekojen ylläpitämistä elämässämme.
Se ei ole vaihtoehto.
Se on ainoa kelvollinen Valtakunnan ilmentymä.
Jokainen tilanne ja olosuhde tulee käyttää Jumalan hyvyyden ilmaisuun.
Kaikki meille tapahtuva on haaste Isän hyvyyden ilmenemiselle meissä.
Tätä asiaa haluan korostaa.
Mitä jos meitä eivät pystyisi haastamaan elämä, -
vastustavat ihmiset eikä vihollinen?
Mitä jos ainoa meitä haastava asia olisi Jumalan hyvyys?
Mitä jos kaikki elämässä on haaste pelkästään Jumalan hyvyyteen?
Jos ottaa haasteen vastaan viholliselta, joutuu käymään sotaa.
Vihollinen haluaa meidät sotaan, joka ei koskaan johda mihinkään.
Se haluaa vain uuvuttaa meidät, eikä sitä voita sen omilla ehdoilla.
Sen sapeleiden kalistelu ei merkitse, että sitä vastaan pitää taistella.
Sitä vastaan taistellaan, kun Jumala käskee tekemään niin.
Joskus vihollinen ilmestyy vain uuvuttamaan meidät.
Sen todellinen tarkoitus on harhauttaa meidät.
Joskus se haluaa harhauttaa meidät ryhtymään sodankäyntiin.
Näin meiltä menee ohi koko jutun ydin.
Se ei halua meidän vastustavan sitä Hengen hedelmässä.
Se haluaa, että käytämme omaa energiaamme ottaaksemme vallan, -
jotta se voi uuvuttaa meidät ja huijata meidät taisteluun.
Sinun tehtäväsi on pysyä Jeesuksessa -
ja taistella ainoastaan silloin, kun Jeesus käskee taistella.
Tulee saada käsky Komentajalta ryhtyäksemme taisteluun.
Vihollisen ilmestyminen ei lähetä meitä säntäämään tantereelle.
Hyökkäät sen kimppuun vain, kun Jumala käskee sinua tekemään niin.
Muun ajan viittaat sille kintaalla ja keskityt Jeesukseen.
Vihollinen on tosi megalomaanikko ja rakastaa kaikkea huomiota.
Se haluaa sinun keskittyvän siihen.
Muistan erään kerran, kun Hän auttoi minua ja seurakuntaa jossa palvelin.
Olin toimistossani ja yritin kirjoittaa seuraavaa saarnaani.
Naapurihuoneesta kuului vain: "Mikä on nimesi? Ulos Jeesuksen nimessä!"
Tätä jatkui puolitoista tuntia.
Lopulta nousin ja menin koputtamaan ovelle.
Kaveri tuli ovelle kaulus ja solmio auki, hihat käärittyinä, -
naama punaisena ja hikisenä. Kysyin: "Mitä oikein teet?"
Hän sanoi: "Ajamme ulos demoneja."
Sanoin menneeni laskuissa sekaisin 73:nnen kohdalla.
Hän sanoi: "No joo, se on aika rankkaa puuhaa."
Sanoin antavani neuvon: "Se on valehteleva henki."
Hän nosti käden lippaan ja sanoi: "Selkis, pomo!"
Hän läimäytti oven kiinni nenäni edestä ja palasin toimistooni.
Kuulin hänen sanovan: "Tule ulos, valehteleva henki!" AAAAAAAAAAAAAA
Rauha!
"Mikä on nimesi, mikä on nimesi?"
Se mokoma liukaskieli valehteli hänelle puolitoista tuntia!
Kaikki parhaat otokset ovat DVD:llä taivaassa.
Sinä saatat olla komediaosastolla.
Ihan Mr. Beanin vieressä. Se se vasta olisi ...
Mitä jos Jumalan hyvyys olisi ainoa asia, joka voi haastaa meitä?
Minä vetoan, älä anna harhauttaa itseäsi sodankäyntiin!
Teet vain sitä, mitä Isä tekee.
Jos Hän ei nouse vihollista vastaan ...
Vanhassa testamentissa kysyttiin: "Lähdenkö vihollista vastaan?"
Se on erinomainen kysymys myös Uudessa testamentissa.
"Lähdenkö vihollista vastaan? Annatko hänet minun käsiini?"
Jumala näyttää konfliktien hetket. Me emme niitä valitse.
Älä ajaudu sivuraiteille.
Sodankäyntiin.
Taistele kun Jumala käskee sinun taistella.
Hengen hedelmä on voimallisempi ase vihollista vastaan kuin lahjat.
Kärsivällisyys on loistava ase.
Itse opettelen, miten pysyä tuoreena pitempään.
Miten aloittaa päivä tuoreesti vailla eilisen kielteisiä taakkoja.
Haluan päättää päivän juhlaan ja aloittaa aamulla tuoreesti alusta.
En päästä vihollista kasaamaan asioita elämääni.
Eräs kaveri sanoi: "Tätä on jatkunut kuukauden, se vie kaikki voimat."
Sanoin: "Kai tajuat, että voit alkaa tuoreesti jokaisen päivän?"
Sinun tulee antautua virvoitukselle. Nyt antaudut vain potkimiselle.
Ja potkimista tulee. Antaudu virvoitukselle.
Herran hyvyys on uusi joka aamu, Hänen säälinsä ja myötätuntonsa.
Aloita päiväsi tuoreesti ja juhlien.
Se kuluttaa vihollisen loppuun. - Nyt puhutaan taas sen budjetista.
Vihollinen haluaa meidän kasaavan uupumusta ja väsymystä itseemme.
Silloin alat sanoa asioita kuten: "Olenpa iloinen kun tämä on ohi."
Mikä pohjimmiltaan tarkoittaa, että juuri nyt et ole iloinen.
Siirrät siis iloa tuonnemmas. "Olen iloinen, kun se on ohi."
Entä jos se ei ole ohi vielä kolmeen viikkoon?
Aiotko olla surkea kolme viikkoa? Mitä oikein ajattelet?
Siirrät jotain tuonnemmas. Viivytät siunaustasi.
Työnnät kohennustasi eteenpäin.
Tuoreena pysyminen pitempään on hengellisesti mahdollista.
Sen juuret ovat Jumalan hyvyydessä ja että tiedät Jumalan olevan hyvä.
Vihollinen haluaa sinun haastavan Jumalan hyvyyden olosuhteillasi.
Jumala sanoo: "Ei, haasta olosuhteesi Minun hyvyydelläni."
"Sinut on haastettu näkemään Minun hyvyyteni."
Ei taaskaan ole väliä, onko tilanteesi hyvä, paha vai ruma.
Se ei voi erottaa sinua Jumalan hyvyydestä.
Sinua haastaa vain hyvyys.
Mitä se tarkoittaa?
Meitä haastetaan elämään hyvälle, puhumaan ja ajattelemaan hyvää -
sekä toimimaan hyvyydessä kaikissa olosuhteissa.
Sillä, mitä muut tekevät, ei ole mitään merkitystä.
Vain sillä on väliä, mitä sinä teet.
Millään muulla identiteetillä ei ole väliä kuin omallasi.
Ei ole väliä mitä sinusta uskotaan, vaan mitä sinä uskot Jumalasta.
On hauskaa kirjoittaa joillekin panettelijoilleni.
Sanon: "Ajattelin sinua juuri tässä eräänä päivänä."
"Herra antoi sinulle tämän sanan. Toivon, että Hän siunaa sinua."
Vielä en ole saanut paluupostia.
Mutta en minä sitä palkintoa odotakaan.
Minun palkintoni on se, että tein sen.
Siinä tilanteessa olin Jeesus.
Samalla olen säästänyt itseni suurelta määrältä sähläystä.
Meidän ei tarvitse sotkeutua muiden asioihin vaan hoitaa vain omamme.
Älä anna vihollisen huijata sinua sotkeutumaan muiden juttuihin.
Hoida vain omat asiasi.
Elät kuten haluat. Sinua määrittää se, kuka haluat olla Jeesuksessa -
ja se, kuka Hän on sinulle. Siitä käsin on hyvä elää.
Room. 8:28 sanoo: Jumala vaikuttaa kaikki asiat niiden parhaaksi, -
jotka Jumalaa rakastavat ja ovat Hänen aivoituksensa mukaan kutsutut.
Se tarkoittaa, että rakastat Jumalaa siinä tilanteessa, jossa olet.
Mikään näkyvä ei ole se todellinen asia, kaikki koskee suhdetta.
Kaikki koskee siis suhdettasi Jumalaan.
Että tiedät olevasi rakastettu ja valitset rakastaa Jumalaa.
Se on prioriteettisi tuossa tilanteessa.
Kun olet upottanut sydämesi rakkauteen, -
asetut linjaan Jumalan tarkoituksen kanssa tilanteessa itsessään.
Olemme kokeneet asioita, jotka eivät ole vaikuttaneet parhaaksi.
Koska emme täyttäneet ehtoja. "Niille, jotka rakastavat Jumalaa -
ja jotka ovat Hänen aivoituksensa mukaan kutsutut" tuossa tilanteessa.
Ensimmäiseksi tulee hakeutua Herran eteen rakkauden vuoksi.
Koska Jumala etsii sinua rakkauden tähden.
Rakkaus on aina Jumalan asialistalla.
Sinä olet rakastettu ja käyttäydyt sen mukaisesti.
Otat vastaan Jumalan rakkauden.
Se antaa sinulle voitelun nähdä tilanne eri tavoin.
Se asettaa sinut linjaan Hänen tarkoituksensa kanssa tilanteessasi.
Hyvyys saa meidät loistamaan.
Meillä tulee olla loistava käsitys Jumalasta tässä maailmassa.
Ja säteilevä kuva valtakunnasta.
Ja säteilevä kuva siitä, kuka olet Jeesuksen rakkaudessa.
Ja säteilevä kuva seurakunnasta.
Jokainen joka koskee meitä, saa kirkkauden kosketuksen.
He liikuttuvat sinusta.
Hyvyys saa meidät säteilemään.
Hyvyydessä olemme aina valmistautuneita ja varustettuja.
Olemme valmiita siihen, että Jumala tekee kaiken aina parhain päin.
Tässä on kysymys.
Kuka lähipiirissäsi tarvitsee kohtaamisen hyvyyden kanssa?
Perheessäsi, ystäväpiirissäsi, työpaikallasi, naapurustossasi?
Kuka tarvitsee kohtaamisen hyvyyden kanssa?
Seuraava kysymys.
Kuka on vaikein ihminen elämänpiirissäsi?
Saatat olla naimisissa tuon ihmisen kanssa.
Luulen, että vaimoni on.
Kuka on elämäsi vaikein ihminen?
Harjoitus ...
Mitä varten luulet heidän olevan elämässäsi?
He ovat oikopolkusi johonkin loistavaan.
Jos olet paljon heidän kanssaan, he ovat oikopolkusi ja siunauksesi.
Minä saatan olla se jättiläinen, joka avaa uuden alueen sinulle.
Parempi tuttu paholainen kuin joku uusi.
Jos kieltäydyt tästä, seuraava voi olla jo paljon pahempi.
Ota se, minkä voit saada. Harjoittele sillä, joka on edessäsi.
Älä yritä muuttaa häntä. Siitä voi syntyä vielä pahempaa jälkeä.
Siihen on syynsä, miksi pomosi työpaikallasi on niin sietämätön.
Hän on oikopolkusi matkalla Kristuksen kaltaisuuteen.
Harjoita hyvyyttä.
Mitkä elämäsi vaikeudet tulee uittaa Jumalan hyvyydessä?
Kussakin tilanteessa edessäsi on vain yksi haaste.
Jumalan hyvyyden haaste voittaa kaikki itsessäsi ja ympärilläsi.
Ainoa haasteesi on Jumalan hyvyys.
Haastoipa hyvyys sinut kuinka lujasti tahansa, älä syytä muita.
Sinut on haastanut Jumalan hyvyys.
Hän sanoo sinulle:
"Tie tuon ihmisen elämään on minun hyvyyteni."
"Minun hyvyyteni on keino voittaa täällä."
"Hyvyyden kautta säilytät sen, kuka olet Hengessä."
Sinut on haastanut ainoastaan Jumalan hyvyys.
Kun kohtaat vaikean ihmisen, Jumala haastaa sinut -
tuomaan hänen elämäänsä enemmän hyvyyttä -
kuin on hänen tuomansa vaikeus sinun elämääsi.
Hän sanoo: "Näetkö tuon ihmisen?"
"Hän tuo seiskan edestä vaikeutta elämääsi."
"Haluan hyvyystasosi häntä kohtaan olevan vähintään 8."
"Haluan, että upotat hänen vaikeutensa Minun hyvyyteeni."
"Haluan että olet ainakin yhtä hyvä hänelle kuin hän on paha sinulle."
Mutta se on pelkkä tasapeli. Ei se riitä.
Mestaruutta ei voiteta pelkillä tasapeleillä.
Haluat kaikki pisteet.
Jos kerran taistelet, taistele voittaaksesi.
Ketkä ovat elämäsi vaikeat ihmiset?
Kai ymmärrät, että he ovat nostamassa sinua hyvyydessä?
Itse he eivät ehkä näe sitä juuri näin.
Mutta se on Jumalan tarkoitus. Siksi Hän lähetti ja salli heidät.
He ovat siinä nostamassa hyvyytesi tasoa.
He eivät ole siinä, jotta voit harjoitella idioottina olemista.
He harjoittavat sinua Kristuksen kaltaisuuteen.
Voit harjoittaa Jumalan hyvyyttä heidän elämässään.
Niin, mutta hän on sietämätön! - Jaa ...
Jeesus kulki kylän läpi, ja kaikki halusivat Hänen jäävän.
Hän katsoo ylös puuhun ja näkee pikkumiehen, Sakkeuksen.
Jeesus tietää tarkalleen, että Sakkeus on sietämätön rotta.
Ja hän petti ja riisti koko yhteisöä.
Jeesus nostaa esiin tämän yhden ihmisen siunatakseen häntä.
Hän ilmaisee hyvyytensä vähiten sitä ansaitsevalle, Sakkeukselle.
Ja hän sai osakseen hyvyyden.
Jeesus käskee Sakkeuksen puusta. "Tänään aterioimme yhdessä."
Kaikki halusivat Jeesuksen aterioimaan ja yöpymään luokseen.
Hän valitsee Sakkeuksen saamaan tämän uskomattoman kunnian.
Sakkeus on tämän hyvyyden valtaama.
Jeesus jatkaa eteenpäin ja kun Sakkeus pääsee alas puusta ...
Ei Sakkeus ole puussa pienen kokonsa vuoksi tai koska ei näe muiden yli.
Hän on puussa, koska hän on rotta ja kaikki vihaavat häntä.
Jos hän seisoo paikoillaan väkijoukossa yli viisi sekuntia, -
joku pistää häntä veitsellä kylkeen. Hän on puussa turvan takia.
Kun hän pääsee alas puusta ja on kipittänyt Jeesuksen viereen, -
jotakin on tapahtunut hänen sisimmässään.
Aluksi hän sanoo haluavansa antaa puolet omaisuudestaan köyhille.
"Ja jos olen pettänyt jotakuta, maksan nelinkertaisesti takaisin."
Jeesus ei koskaan sanonut mitään.
Hän vain ilmensi hyvyyttä.
Voitteko kuvitella, mitä tapahtui seuraavana päivänä?
Hän soittaa kaikille ja pyytää tapaamista kaupungin portille.
Kaikki lähettelevät tekstareita: "Rotta juuri soitti minulle."
"Hän haluaa pitää kokouksen."
Vanhimmat ihmettelevät eikä kukaan tiedä, mitä tapahtuu.
Ei häntä voinut jättää huomiotta, koska hän oli vaikutusvaltainen.
Voi mikä päivä! Eilen Jeesuksen kanssa ja nyt tuon rotan kanssa.
He näkevät hänen tulevan tiellä ja kahden miehen kantavan arkkua.
Sakkeus oli mies, jota leimasi röyhkeys ja hyökkäävyys.
He katsovat Sakkeusta, ja hänen kasvoissaan on jotain erilaista.
Hän sanoo: "Öööö ..."
"Tiedän, etten ole ollut sellainen kuin minun olisi pitänyt olla.
Haluan todella muuttua. Eikä teillä ole mitään syytä uskoa minua."
"Tässä on puolet omaisuudestani. Haluan teidän ottavan sen."
"Jakakaa se kaikkien köyhien kesken."
"Minä vain jätän asian teidän käsiinne."
Sitten Sakkeus kävelee pois.
Muut pohtivat, onko arkku täynnä torakoita tai jotain.
He avaavat arkun, ja se on täynnä rahaa.
He varmaan kummastelivat, mitä oikein oli tapahtunut.
Mitähän Jeesus oli sanonut hänelle?
Mutta ei hän pelokkaalta näyttänyt. Hän näytti ... rauhalliselta.
Pitkin päivää koko yhteisössä koputeltiin ihmisten oville.
Kuvittele tätä lounasaikaan, kun tiskikone on juuri ladattu.
Avaat oven - sille, jota vihaat eniten.
Hän on ryövännyt arvokkuutesi ja rahasi ja pitänyt sinut köyhänä.
Siinä hän seisoo ja haluat tarjota hänelle hiukan viisitahoista virkaa.
Katsot hänen kasvojaan ja näet jotain, mitä et ennen ole nähnyt.
Hän katsoo takaisin ja sanoo:
"Olen tehnyt sinulle paljon pahaa. Olen todella pahoillani."
"Haluan vain olla erilainen ... "
"Tiedän kyllä ... taustani tuntien en odota sinun uskovan minua."
"Mutta haluan kuitenkin antaa sinulle tämän."
Hän ojentaa laukun ja kävelee pois.
Tunnet, että laukussa on rahaa, siellä kilisee.
Suljet oven ja vaimo tulee keittiöstä.
"Kuka se oli?" - "Sakkeus." "Siinä on yksi rotta."
"Hän juuri pyysi minulta anteeksi."
"Mitä?" - "Hän pyysi anteeksi, että oli ryövännyt meitä."
"Ja hän antoi minulle tämän."
Kaadat rahat pöydälle ja lasket ne.
Rahaa on nelinkertainen määrä hänen ryöväämäänsä verrattuna.
Seisotte siinä kädet toistenne ympärillä.
Hädin tuskin voitte uskoa, mitä juuri tapahtui.
Mitä ihmettä juuri tapahtui? Valtakunta tapahtui.
Kuningas käveli yhteisönne läpi ja levitti hyvyyytensä.
Hän valitsi tuon yhden miehen, jolle antaa hyvyytensä.
Ja hän jakoi sen kaikille koko yhteisössä.
Pahinta ihmistä yhteisössä käytetään nostamaan -
koko alueen taloudellinen tila monta astetta korkeammalle.
Aivan kuin koko yhteisö olisi voittanut lotossa.
Mitä se on? Se on hyvyyttä.
Se on hyvyys toiminnassa.
Ei ole sinun tehtäväsi arvioida, kuka voi ottaa vastaan hyvyyttä.
Tai ajatella, että jos annan hyvyyttä tuolle, tämä voi tapahtua.
Teet vain sen, minkä Herra käskee sinua tekemään.
Tajuat, että tästä eteenpäin elämäsi haastaa yksi ainoa asia.
Jumalan hyvyys.
Tee sinä hyvää ensin ja pidä yllä se elämäntapa.
Emme ole maailman ihmisiä.
Olemme Valtakunnan ihmisiä.
Emme maksa pahaa pahalla.
Etsimme sitä, mikä on hyvää toisillemme ja kaikille ihmisille.
1. Tess. 5:15.
Hengellisyytemme todellinen haaste on etsiä jokaisen parasta.
Hyvyys asettaa elämämme oikeaan linjaan.
Kun olemme linjassa Taivaan kanssa, vapautamme sen voimavarat.
Kun meillä on hyvää tekevän ihmisen maine, 1. Tim. 5:10, -
meistä tulee rikkaita hyvyydessä, ja Jumala saa valtavan kunnian.
Todistuksemme Jumalan hyvyydestä luo voiman ja auktoriteetin -
kääntää ympäri kaikki vihollisen vääryydet ihmisten elämässä.
Ainoa asia, joka meitä haastaa, on hyvyys.
Kukaan ei ole turvassa hyvyyden voimalta.
Ihmiset tekevät parannuksen saadessaan maistaa sitä.
Ei vain satunnaisia tekoja -
vaan vakaa elämäntapa tuoda hyvää muiden ihmisten elämään.
Ei vain hyvyystemppuja tai siunauksen ohiajoa.
Pidetäänkö meitä itsestään- selvyyksinä - varmasti.
Käytetäänkö hyvyyttämme joskus väärin? Varmasti käytetään.
Pitävätkö ihmiset meitä hölmöinä - aivan taatusti.
Todellinen totuus kaiken takana on tämä.
1. Piet. 3:13 Pietari sanoi:
Kuka voi teitä vahingoittaa, jos teillä on kiivaus hyvään?
Hyvyydessä meitä ei voida ryöstää.
Meitä ei voida vahingoittaa eikä meitä voida huijata.
Koska itse Jumala antaa voimavarat hyvyyteemme.
Kyse on Hänen rahoistaan, älä siis ota sitä henkilökohtaisesti.
Totuus on, että sillä ei ole väliä, vaikka meitä kohdellaan väärin.
Emme tee sitä tulosten tai hyväksynnän vuoksi.
Teemme sitä Jumalan kunniaksi.
Taivas haastaa meidät katsomaan elämää Jumalan hyvyyden läpi.
Jotta näemme kaiken ja kaikki Hänen hyvyytensä ja armonsa valossa.
Olemme koko maailman näön apuväline.
He eivät lue Raamattua, mutta he lukevat kristittyjä.
Olemme näköapu maailmalle, jotta se voi koskettaa taivasta.
Olemme fyysinen todiste Jumalan käsittämättömästä hyvyydestä.
Jumala on hyvä.
Ei ole korkeampaa totuutta -
tai parempaa tapaa edustaa Jumalan kunniaa kuin hyvyyden kautta.
Rukoillaan.
Isä, rukoilen tuoretta ilmestystä siitä kuinka hyvä olet.
Pyydän Sinua valtaamaan sydämemme hyvyydelläsi.
Valtaa meidät ylitsevuotavalla halulla vaeltaa Jumalan hyvyydessä.
Kohtaa meidät itsemmekin yhä uudelleen hyvyydessäsi.
Vakuuta meidät täysin hyvyytesi voimasta maanpäällä.
Muuta elämäntapamme niin, että koemme jatkuvasti Sinun hyvyytesi.
Ota meistä niin voimallinen ote, -
että kypsyytemme tunnistetaan hyvyydessä, jota ilmaisemme.
Herra, pyydän hyvyytesi ja kunniasi loistoa -
koskettamaan sydämiämme, jotta kasvomme voivat loistaa.
Tee elämästämme loistava.
Anna ihmisten nähdä hyvyytesi kirkkaus ja valkeus ja kunnia.
Anna elämäämme hyvyyden ja valkeuden hedelmä.
Anna sen loistaa kuin majakka pimeydessä -
ja löytää se ihminen, jolla on kaikkein suurin muutoksen tarve.
Anna meidän muuttaa kokonaisia yhteisöjä -
vain olemalla hyviä hyvyyden itsensä vuoksi.
Pelkästä hyvyyden ilosta, sen mahtavuudesta.
Herra Jumala, erityisesti pyydän, että lähdemme tästä paikasta -
tämän totuuden tuntien.
Vihollinen ei voi meitä haastaa.
Olosuhteet eivät voi meitä haastaa.
Vastustavat ihmiset eivät ole meille haaste.
Meidät haastaa Jumalan hyvyys.
Se, että näemme sen ja vapautamme sen -
Herran Jeesuksen Kristuksen suuremmaksi kunniaksi.
Anna tämän ilmestyksen ottaa meistä niin voimallinen ote, -
että me muutumme Hänen kuvansa kaltaisuuteen.
Aamen. Suuret kiitokset, että olette kuunnelleet. Arvostan sitä.
Suomennos: Marketta Ruishalme